EkBass/fiwiki-20250220-pages-articles huggingface dataset:
Eurobowl

Eurobowl oli amerikkalaisen jalkapallon Euroopan seurajoukkuiden mestaruusottelu, jota pelattiin vuosina 1986–2019. Eurobowl oli vuoteen 2013 saakka European Football Leaguen mestaruusottelu. Euroopan liigan uudelleenjärjestelyiden johdosta siitä tuli uuden BIG6-sarjan mestaruusottelu. BIG6-sarjan lakkauttamisen jälkeen ottelu pelattin vielä kerran vuonna 2019 kahden kiinnostuneen joukkueen välillä. Suomalaisjoukkueet ovat voittaneet Eurobowlin kahdesti, 1986 ja 1988. Eniten mestaruuksia on saksalainen New Yorker Lions, joka on voittanut Eurobowlin kuudesti. ==Ottelut== Logo Kaupunki Vuosi Voittaja Häviäjä Tulos Eurobowl XXXIII Potsdam 2019 Potsdam Royals Amsterdam Crusaders 62-12 Eurobowl XXXII Frankfurt am Main 2018 New Yorker Lions Frankfurt Universe 20-19 Eurobowl XXXI Frankfurt am Main 2017 New Yorker Lions Frankfurt Universe 55-14 Eurobowl XXX Innsbruck 2016 New Yorker Lions Swarco Raiders Tirol 35-21 Eurobowl XXIX Braunschweig 2015 New Yorker Lions Schwäbisch Hall Unicorns 24-14 Eurobowl XXVIII Berliini 2014 Berlin Adler New Yorker Lions 20-17 Eurobowl XXVII Innsbruck 2013 Vienna Vikings Swarco Raiders Tirol 37-14 Eurobowl XXVI Vaduz 2012 Calanda Broncos Vikings Vienna 27-14 Eurobowl XXV Innsbruck 2011 Swarco Raiders Tirol Berlin Adler 27-12 Eurobowl XXIV Wien 2010 Berlin Adler Vienna Vikings 34-31 Eurobowl XXIII Innsbruck 2009 Swarco Raiders Tirol Flash de la Courneuve 30-19 Eurobowl XXII Innsbruck 2008 Swarco Raiders Tirol Raiffeisen Vikings Vienna 28-24 Eurobowl XXI Wien 2007 Dodge Vienna Vikings Marburg Mercenaries 70-19 Eurobowl XX Wien 2006 Dodge Vienna Vikings Flash de la Courneuve 41-9 Eurobowl XIX Wien 2005 Chrysler Vienna Vikings Bergamo Lions 29-6 Eurobowl XVIII Wien 2004 Chrysler Vienna Vikings Bergamo Lions 53-20 Eurobowl XVII Braunschweig 2003 Braunschweig Lions Chrysler Vienna Vikings 21-14 Eurobowl XVI Braunschweig 2002 Bergamo Lions Braunschweig Lions 27-20 Eurobowl XV Wien 2001 Bergamo Lions Chrysler Vienna Vikings 28-11 Eurobowl XIV Hampuri 2000 Bergamo Lions Hamburg Blue Devils 42-20 Eurobowl XIII Hampuri 1999 Braunschweig Lions Hamburg Blue Devils 27-23 Eurobowl XII Hampuri 1998 Hamburg Blue Devils Flash de la Courneuve 38-19 Eurobowl XI Stuttgart 1997 Hamburg Blue Devils Bologna Phoenix 35-14 Eurobowl X Stuttgart 1996 Hamburg Blue Devils Aix-en-Provence Argonautes 21-14 Eurobowl IX Stuttgart 1995 Düsseldorf Panther London Olympians 21-14 Eurobowl VIII Stuttgart 1994 London Olympians Bergamo Lions 26-23 Eurobowl VII Bryssel 1993 London Olympians Amsterdam Crusaders 34-22 Eurobowl VI Uppsala 1992 Amsterdam Crusaders Giaguari Torino 42-24 Eurobowl V Offenbach 1991 Amsterdam Crusaders Berlin Adler 21-20 Eurobowl IV Rimini 1990 Manchester Spartans Legnano Frogs 34-22 Eurobowl III Milano 1989 Legnano Frogs Amsterdam Crusaders 27-23 Eurobowl II Lontoo 1988 Helsinki Roosters Amsterdam Crusaders 35-14 Eurobowl I Amsterdam 1986 Vantaa TAFT Bologna Doves 20-16 ==Lähteet== Luokka:Amerikkalaisen jalkapallon kilpailut
Markku Kivikoski

Markku Kivikoski (s. 1952) on Tampereen teknillisen yliopiston elektroniikan emeritusprofessori. TTY:n rehtorina hän toimi 2008-2016. Jäätyään pois TTY:n rehtorin tehtävästä maaliskuun 2016 lopussa Kivikoski toimi TTY-säätiön hallituksen ja uuden rehtorin Mika Hannulan neuvonantajana 31. heinäkuuta 2016 asti. Tämän jälkeen hän on ollut CERNissä. Tutkijanuransa Kivikoski on tehnyt Tampereen teknillisessä yliopistossa, josta hän on valmistunut diplomi- insinööriksi ja väitellyt tekniikan tohtoriksi. Tutkimuksessaan Kivikoski on keskittynyt kuluvalla vuosikymmenellä pääasiassa mikroaaltoalueen antennitekniikkaan. Tutkimuksen vilkkaudesta antaa viitettä se, että Kivikoski on vuoden 2000 jälkeen osallistunut 22 vertaisarvioidun kansainvälisen julkaisun kirjoittamiseen.Haku AU=Kivikoski M* ISI Web of Sciencesta, http://www.isiknowledge.com, 16.4.2008. Haku vaatii käyttöoikeuden tietokantaan. Ennen nimitystään elektroniikan professoriksi vuonna 1994 hän toimi kuitenkin Valtion teknillisen tutkimuskeskuksen koneautomaation laboratorion johtajana. Elektroniikan laitoksen johtaja Kivikoski on ollut vuodesta 1996, aiemman sähkötekniikan osaston johtaja vuosina 1998–2002. Vuosina 2002–2008 hän toimi professorintoimensa ohella yliopiston vararehtorina. Rehtorina Kivikoski seuraa Jarl-Thure Erikssonia, toista sähkötekniikan professoria, joka jäi eläkkeelle heinäkuun 2008 lopussa.Markku Kivikoski TTY:n uudeksi rehtoriksi 15.04.2008. Tampereen teknillinen yliopisto. Viitattu 16.4.2008 Kivikosken merkittävin luottamustoimi lienee Tekniikan akateemisten valtuuston puheenjohtajuus, jota hän on hoiti valtuustokauden 2005-2008 ajanMerja Strengellistä TEKin uusi puheenjohtaja Tekniikan akateemiset 2.9.2005. Viitattu 16.4.2008. Kivikoski on myös Teknisten tieteiden akatemian jäsen. Tämän lisäksi hän on mukana useiden Tampereen seudulla toimivien yhteisöjen ja yritysten hallituksissa. Aiemmin Kivikoski on toiminut jäsenenä Suomen akatemian luonnontieteiden ja tekniikan tutkimuksen toimikunnassa vuosina 2001–2003Suomen akatemian tieteelliset toimikunnat ja hallitus nimetty Turun yliopisto 23.11.2000. Viitattu 16.4.2008. ==Lähteet== Luokka:Suomalaiset insinöörit Luokka:Tampereen teknillisen yliopiston professorit Luokka:Suomalaiset professorit Luokka:Suomen yliopistojen rehtorit ja kanslerit Luokka:VTT Luokka:Vuonna 1952 syntyneet Luokka:Elävät henkilöt
Giampaolo Mazza

thumb|200px|Mazza vuonna 2013 Giampaolo Mazza (s. 26. helmikuuta 1956 Genova, Italia) on italialainen jalkapallovalmentaja. Hän toimi San Marinon jalkapallomaajoukkueen päävalmentajana vuosina 1998–2013. Mazza pelasi 1960-luvulla Serie C:ssä San Marino Calciossa. Valmennustyönsä ohella hän toimii liikunnan opettajana. ==Lähteet== Luokka:Italialaiset jalkapallovalmentajat Luokka:Vuonna 1956 syntyneet Luokka:Elävät henkilöt
Saints of Los Angeles

Saints of Los Angeles (lyh. S.O.L.A.) on yhdysvaltalaisen rock-yhtye Mötley Crüen yhdeksäs ja viimeinen studioalbumi. Se julkaistiin 17. kesäkuuta 2008. Albumin työnimenä oli The Dirt yhtyeen samannimisen omaelämäkertakirjan mukaan. Levy on ensimmäinen yhtyeen alkuperäiskokoonpanolla soitettu sitten vuoden 1997 Generation Swinen. Albumin ensimmäinen single, ”Saints of Los Angeles”, julkaistiin 15. huhtikuuta 2008. Albumi ylsi Suomen virallisella listalla kuudennelle sijalle. == Kappaleet == == Arvostelut == *AllMusic: *Billboard: * Imperiumi: 6½/10 *Only Rock: *Popmatters: *Rolling Stone: * Soundi: *Sputnikmusic: * V2.fi: == Kokoonpano == * Vince Neil – laulu, taustalaulu * Nikki Sixx – basso * Mick Mars – rytmikitara, soolokitara * Tommy Lee – rummut === Vierailevat muusikot === * James Michael – kosketinsoittimet, taustalaulu * Marti Frederiksen – taustalaulu * Melissa Harding – taustalaulu * Josh Todd – taustalaulu (”Saints of Los Angeles”) * Jacoby Shaddix – taustalaulu (”Saints of Los Angeles”) * Chris Taylor Brown – taustalaulu (”Saints of Los Angeles”) == Lähteet == == Aiheesta muualla == * * Luokka:Vuoden 2008 albumit Luokka:Mötley Crüen albumit
Happy Horse Comics

Happy horse comics ry on helmikuussa 2005 perustettu ja 12. elokuuta 2005 rekisteröity yhdistys, joka harjoittaa voittoa tavoittelematonta kulttuuritoimintaa mm. tuottamalla ja julkaisemalla, sekä muuten tukemalla suomalaista sarjakuvaa. Yhdistys harjoittaa myös toimintaa Suomen nykytaiteen kentässä ja tukee Suomen johtavia underground-taiteilijoita. Jäseniä yhdistyksellä on kymmenen: Hannu Esko, Jukka Tilus, Pekko J. Rinkinen, Lari Rantakoski, Matti Veekamo, Jyrki Nissinen, Petri Viippola, Mika Korento, Jaakko Kärnä ja Mauri Sakko. Yhdistyksen puheenjohtajana vuoteen 2008 asti toimi Hannu Esko. Sittemmin puheenjohtajana on ollut Pekko J. Rinkinen. Sarjakuvapiireissä huomiota ovat herättäneet erityisesti yhdistyksen nihilistiset antologiajulkaisut Jeesus/Lutka (2004), Miesjuna tuut-tuut (2005)Nordicomics sekä säännöllisesti ilmestyvä Kundi-pimu (2007–), jonka ensimmäisen numeron ensimmäinen painos myytiin vuorokaudessa loppuun. Vuoden 2004 Helsingin sarjakuvafestivaalien järjestäjät kielsivät Jeesus/Lutkan myymisen ”yleisen edun nimissä”.Daadabooks ==Julkaisuja== Yhdistyksen merkittävimmät julkaisut ilmestymisjärjestyksessään *Hannu Esko: Päiväkirja (2005) *Jyrki Nissinen: Kiimaiset maantiesuolan imeskelijät (2005) *Hannu Esko ja Pilvi Kivijärvi: Paluulento (2006) *Pekko J. Rinkinen: Aivopesu (2006) *Jukka H. Tilus ja Pekko J. Rinkinen: Adolf Ehrnroot – elämä ja teot (2007) *Valtteri Tavast: Tuukka-Nalle (2008) ==Lähteet== ==Aiheesta muualla== *Yhdistyksen viralliset verkkosivut Luokka:Suomalaiset sarjakuvakustantamot Luokka:Sarjakuva-alan järjestöt Luokka:Kulttuurijärjestöt
Alexandre Jardin

Alexandre Jardin (s. 1965 Neuilly-sur-Seine) on ranskalainen kirjailija. Häneltä on suomennettu romaanit Fanfan: Lemmenunelma (suom. 1994) ja Vasenkätisten saari (1995, suom. 1996) Jardinin teos Des gens très bien (2011) herätti kohua, koska hän kertoo siinä isoisänsä toiminnasta saksalaisten yhteistoimintamiehenä toisen maailmansodan aikana. Aihe on edelleen tabu Ranskassa. == Teoksia == * * == Kirjallisuutta == * Ulkomaisia nykykertojia 2. Toimittaneet Ritva Aarnio ja Ismo Loivamaa. BTJ Kirjastopalvelu, 1998. === Lähteet === Luokka:Ranskalaiset kirjailijat Luokka:Vuonna 1965 syntyneet Luokka:Elävät henkilöt
Ivan Jefremov

Ivan Antonovitš Jefremov (, 1907–1972) oli neuvostoliittolainen tieteiskirjailija, paleontologi ja biologian tohtori. Häneltä on suomennettu teokset Käärmeen sydän (1958, 1961) ja Andromedan tähtisumu (1961). Jälkimmäinen tieteisromaani herätti ilmestyessään suurta huomiota. Siitä väiteltiin Neuvostoliitossa voimakkaasti puolesta ja vastaan.Ivan Jefremov, Andromedan tähtisumu, Gummerus Jyväskylä 1984, Esipuhe Jari Koponen, s 13Koponen 1984, s 13 Teos oli neuvostotieteiskirjallisuudessa uuden ajan avaus tyylillisestä jäykkyydestään ja kaavamaisista henkilöhahmoista huolimatta. Lisäksi teos aktivoi monia nuoria tiedeuralle.Koponen 1984, s 14 Suomentamaton ”Härän hetki” sensuroitiin Neuvostoliitossa pian julkaisun jälkeen vetämällä se pois kirjastoista ja kirjakaupoista. Syynä oli se, että kommunistisen puolueen edustajat näkivät siinä kritiikkiä reaalisosialismia kohtaan. ”Härän hetkeä” ei myöskään mainittu Jefremovista tehdyissä kuoleman jälkeisissä neuvostoliittolaisissa arvioinneissa. == Suomennetut teokset == * Sarja: Science fiction 5 * Käärmeen sydän (Сердце Змеи) Suomentaneet Salme Peterzens, Kerttu Juntunen ja Rudolf Sykiäinen. Moskova: Vieraskielisen kirjallisuuden kustannusliike 1963 – Moskova: Kustannusliike Mir 1979 == Suomentamattomia == * At the Edge of Oikoumene ja , Velikaya Duga Great Arc, (1946), Yhdessä The Land of Foam *, Lezvie britvy Razor's Edge (1963) *, Tcha's Byka, The Bull's Hour, The Ox Hour (1968) vapaasti suomennettuna ’Härän hetki’, tarkemmin ’Härän tunti’ * Thais of Athens Thais Athenian (1972) == Suomentamattomia novelleja == *Olgoi-Khorkhoi (1944) *A Meeting Over Tuscarora (1944) * The Heart of the Serpent eli Cor Serpentis (1958, 1961) *The Yurt of the Raven (1959) *Aphaneor, The Arkharkhellen's Daughter (1959) *Five Paintings (1965) == Kirjallisuutta == * Science Fiction. Toimittaneet Juhani Hinkkanen ja Kai Ekholm. Kirjastopalvelu, 1990. == Lähteet == Luokka:Neuvostoliittolaiset tieteiskirjailijat Luokka:Vuonna 1907 syntyneet Luokka:Vuonna 1972 kuolleet
Willie Angervo

Willie (Wilhelm, Vilho) Angervo, vuoteen 1891 Kukkonen (13. tammikuuta 1875 Rautalampi – 23. marraskuuta 1938 Mikkeli) oli suomalainen lääkäri, kirjailija ja teosofi.Lääkintäeversti Wilhelm Angervo kuollut, Ilta-Sanomat, 24.11.1938, nro 273, s. 2, Kansalliskirjaston digitaaliset aineistot Angervon vanhemmat olivat tilanomistaja Juhani Kukkonen ja Wilhelmiina Liimatainen. Hänen puolisonsa oli vuodesta 1903 laulajatar Anna Maria von Kothen (k. 1945). Angervo pääsi ylioppilaaksi Jyväskylän lyseosta 1893 ja hän valmistui Helsingin yliopistosta lääketieteen kandidaatiksi 1898 sekä lääketieteen lisensiaatiksi 1902. Angervo oli ulkomaille tekemiensä opintomatkojen jälkeen alilääkärinä Mikkelin lääninsairaalassa ja hän hoiti sittemmin sotilassairaaloita Mikkelissä. Angervo siirtyi vuonna 1919 puolustuslaitoksen palvelukseen ja oli viimeksi sotaväen ylilääkärin apulaisena 1921–1930. Hänet ylennettiin 1930 lääkintäeverstiksi ja samana vuonna hän erosi täysinpalvelleena puolustuslaitoksen palveluksesta. Angervo kuoli 64-vuotiaana Mikkelin lääninsairaalassa marraskuussa 1938.Angervo, VilhoPohjoissavolaisen kaunokirjallisuuden bibliografia : Wille Angervo Angervo toimi Suomen Teosofisen seuran ylisihteerinä 1917-1918 sekä Idän Tähden Järjestön paikallisena edustajana. Hän julkaisi useita kirjoja teosofian alueelta. Willie Angervon poika oli säätieteilijä ja säveltäjä Juho Angervo.Kuka kukin on 1954 : Juho Angervo == Teokset == * Elämän salaisuus: kuusi esitelmää Teosofisen seuran timanttivuotena. Mystica, Helsinki 1936. * Elämän verkko, runoja. Tekijä, Helsinki 1934. * Ihminen uusimpien tieteellisten ja salatieteellisten tutkimusten valossa: viisi esitelmää. Teosofinen kirjakauppa, Tampere 1915. * Isänmaa. Mystica, Helsinki 1937. * Kalevalaisten esi-isiemme usko. Mystica, Helsinki 1939. * Kaukomieli: Lemminkäisen taru suunniteltu näyttämölle: kolmessa kuvaelmassa. Uus-uskonnollinen kustannusliike, Mikkeli 1916. * Mitä on vegetarismi eli kuinka kasvisruuat otettiin käytäntöön Syrjälässä. Tampere 1916. * Opettajaa odottaessa. Uus- uskonnollinen kustannusliike, Tampere 1916. * Ristin ahdas portti y.m. esitelmiä. Teosofinen kirjakauppa, Helsinki 1914. * Sairaankanto-opas. Otava, Helsinki 1927. * Suurlähettiläs. Mystica, Helsinki 1937. * Tähden viesti. Teosofinen kirjakauppa, Tampere 1915. * Viisikannan virrenvärssy: tavu totta tai tarua: esoteerinen epopeea. Kustannus Oy Tietäjä, Mikkeli 1919. * Yksinäinen matkamies, romaani. Mystica, Helsinki 1937. ==Käännökset== * Jiddu Krishnamurti: Millä arvovallalla?: leiripuheita Ommenissa v. 1927. Suomentaja, Tampere 1928. * Jiddu Krishnamurti: Viisauden allas. Suomen teosofinen seura, Helsinki 1928. * H. P. Blavatsky: Salainen oppi, 2. osa / XII runosta alkaen. Teosofinen seura, Helsinki 1937. * H. P. Blavatsky: Salainen oppi, 2. osa, 2. kirja, 4. nide: Maailman uskontojen esihistoriallinen symbolismi. Teosofinen seura, Helsinki 1940. ==Lähteet== == Aiheesta muualla == * Vapaasti ladattavia Willie Angervon e-kirjoja Projekti Lönnrotilta Luokka:Suomalaiset teosofit Luokka:Suomalaiset lääkärit Luokka:Suomalaiset kirjailijat Luokka:Vuonna 1875 syntyneet Luokka:Vuonna 1938 kuolleet
Radiohead (boksi)

Radiohead Box Set on kokoelma Radioheadin kuudesta studioalbumista ja yhdestä live-EP:stä, joka julkaistiin boksina 10. joulukuuta 2007. Boksia myytiin seitsemän CD:n versiona, digitaalisena latauksena ja 4GB USB-muistitikkuna. Boksi nousi Kanadan albumilistalla sijalle 95. ==Sisältö== Boksi sisältää kaikki seitsemän Radioheadin albumia, jotka yhtye levytti entiselle levy- yhtiölleen EMI:lle vuosien 1993 ja 2003 välillä: *Pablo Honey *The Bends *OK Computer *Kid A *Amnesiac *I Might Be Wrong: Live Recordings *Hail to the Thief == Lähteet == Luokka:Radioheadin albumit Luokka:Musiikkiboksit Luokka:Vuoden 2007 kokoelma-albumit Luokka:John Leckien tuottamat albumit Luokka:Nigel Godrichin tuottamat albumit
Akohekohe

Akohekohe (Palmeria dolei) eli aiemmalta nimeltään töyhtöpeippo on äärimmäisen uhanalainen Mauin saarella Havaijilla elävä varpuslintulaji, joka on kuollut sukupuuttoon Molokain saarelta. Lajin suomenkielisenä nimenä oli töyhtöpeippo, mutta se muutettiin vuoden 2018 nimistöuudistuksessa alueen alkuperäisnimeen perustuen akohekoheksi. Akohekohe on kooltaan noin 18 cm. Yleisväritykseltään laji on tumma. Lajin vatsa ja rinta ovat mustat valkoisin pistein. Valkoista linnun hyöhenpuvussa on lisäksi siivissä ja nokan tyven töyhdössä. Lajilla on punaiset laikut niskassa ja siipien yläpuolella. Akohekohen perä on sininen ja pyrstö musta. Akohekohen laulu on vaihtelevia sarjoja ah-gurk-gurk-gurk- ja ah-koh-heh-koh-heh-ääniä. Akohekohen elinympäristöä ovat metsät 1 100–2 300 metrin korkeudessa. Laji käyttää ravintonaan pääasiassa Metrosideros polymorpha -kasvin mettä. Akohekohekannan kooksi arvioidaan noin 3 750 yksilöä . Suurin lajiin kohdistuva uhka ovat metsien hakkuut. Lisäksi saarelle levinneet malariaa kantavat hyttyset sekä lintuja saalistavat rotat, kissat, tornipöllöt sekä Herpestes auropunctatus -mungolaji vähentävät kantaa. == Lähteet == Luokka:Peipot Luokka:Uhanalaiset linnut
Dalvík

Dalvík on kylä Eyjafjörður-vuonossa Islannissa. Se muodostaa kunnan Dalvíkurbyggð, joka perustettiin vuonna 1998 Svarfaðardalurin ja Árskógurin yhdistyessä Dalvíkiin. Dalvíkin on kunnan keskustaajama ja sen asukasluku on 1 860. Paikallinen elinkeino perustuu kalastuksen ja kalanjalostuksen lisäksi erilaisiin teollisuus- ja ruokayrityksiin, palveluihin sekä kasvavaan huipputekniikan teollisuuteen. Dalvíkin satama on alueellinen kauppasatama maahantuonnille ja kalastukselle. Sieltä on myös lauttayhteys Islannin pohjoisimmalle asutetulle alueelle Grímseyn saarelle. == Lähteet == == Aiheesta muualla == * Dalvíkurbyggðin kunnan sivusto Luokka:Islannin kaupungit
Live at the Astoria

Live at the Astoria on Radioheadin videotallenne, joka julkaistiin vuonna 1995 VHS:nä ja vuonna 2005 DVD:nä. Se taltioitiin yhtyeen konsertissa Lontoon Astoria-musiikkiklubilla 27. toukokuuta 1994. Se tuli tunnetuksi lähinnä siksi, että esitetyt kappaleet julkaistiin The Bends -albumilla vasta kymmenen kuukautta tallenteen jälkeen. Live at the Astoria on Radioheadin ainoa konserttivideotallenne. The Bendsin versio ”My Iron Lung” -kappaleesta on miltei sama kuin Live at the Astorialla, vain Thom Yorken lauluosiot laulettiin uudelleen. Yhtyeen mielestä energistä live-esiintymistä ei voitaisi toistaa studiossa. ==Kappaleet== # ”You” (3:48) # ”Bones” (3:08) # ”Ripcord” (3:17) # ”Black Star” (3:44) # ”Creep” (4:10) # ”The Bends” (3:56) # ”My Iron Lung” (5:06) # ”Prove Yourself” (2:24) # ”Maquiladora” (3:16) # ”Vegetable” (3:14) # ”Fake Plastic Trees” (4:29) # ”Just” (3:43) # ”Stop Whispering” (5:16) # ”Anyone Can Play Guitar” (4:16) # ”Street Spirit (Fade Out)” (4:24) # ”Pop Is Dead” (2:22) # ”Blow Out” (6:14) Kaikki kappaleet tehnyt Radiohead ja julkaissut Warner Chappell Music Ltd. Kansitaide: Stanley Donwood & The White Chocolate Farm. Luokka:Radiohead Luokka:Vuoden 1995 konserttitallenteet Luokka:Konserttielokuvat
Junko Takeuchi

Junko Takeuchi (竹内 順子) (s. 5. huhtikuuta 1972 Saitaman prefektuuri) on japanilainen seiyū, joka tunnetaan parhaiten Naruton päähahmon Naruto Uzumakin ääniroolista. Hänellä on tapana näytellä nuoria poikia, jotka ovat usein omituisia ja hullunkurisia hahmoja. ==Aiheesta muualla== * seiyuu.info * Anime News Network Luokka:Japanilaiset ääninäyttelijät Luokka:Videopelien ääninäyttelijät Luokka:Vuonna 1972 syntyneet Luokka:Elävät henkilöt
Zdeněk Vítek

Zdeněk Vítek (s. 25. heinäkuuta 1977 Vrchlabi) on tšekkiläinen ampumahiihtäjä, joka on kilpaillut maailmancup-tasolla kaudesta 1997–1998 lähtien. Vítek vei Salt Lake Cityn olympialaisissa 2002 viestin ankkuriosuutta ja Anterselvan MM- kisoissa 2007 toista osuutta – molemmilla kerroilla joukkue sijoittui viidenneksi. Hän sijoittui seitsemänneksi Östersundin MM-kisojen 2008 normaalimatkalla ja niin ikään seitsemänneksi MM-kisojen 2003 yhteislähdössä. Vítek saavutti sprintin pronssia MM-kilpailuissa 2003. Yhden sakon pystypaikalta ampunut Vítek hävisi kilpailun voittaneelle – ampumapaikat nollilla selvittäneelle Ole Einar Bjørndalenille 52,9 sekuntia. Hän hävisi vain 2 sekuntia hopealle sijoittuneelle, niin ikään yhden sakon pystypaikalta ampuneelle Ricco Großille. Maailmancupissa Vítek saavutti ensimmäisen palkintokorokesijansa oltuaan kaudella 1999–2000 Oberhofin takaa- ajokilpailussa kolmas. Ensimmäisen ja toistaiseksi ainoan voittonsa hän saavutti Hochfilzenin normaalimatkalta kaudelta 2000–2001. Palkintokorokepaikkoja Vítekillä on yhteensä viisi kappaletta (kauden 2007–2008 jälkeen). == Lähteet == * Luokka:Tšekkiläiset ampumahiihtäjät Luokka:Vuonna 1977 syntyneet Luokka:Elävät henkilöt
Kenichi Ogata

Kenichi Ogata () (s. 29. maaliskuuta 1942 Tagawa, Fukuokan prefektuuri) on japanilainen seiyū, joka on tehnyt urallaan jo yli 300 ääniroolia animeen. Hänet tunnetaan muun muassa animesarjoista Ranma ½, Salapoliisi Conan ja Inuyasha. Takeuchi työskenteli aikaisemmin Aoni Productionilla ja nykyisin hän työskentelee Production Baobabilla. ==Aiheesta muualla== * Anime News Network * TV.com Luokka:Japanilaiset ääninäyttelijät Luokka:Videopelien ääninäyttelijät Luokka:Vuonna 1942 syntyneet Luokka:Elävät henkilöt
Iulian Raicea

Iulian Raicea (s. 4. maaliskuuta 1973) on romanialainen pistooliampuja. Iulian Raicea on saavuttanut olympiapronssia 25 m olympiapistoolista Sydneyssä 2000 tuloksella 684,6 (587 + 97,6) ja MM-pronssia samassa lajissa Barcelonassa 1998 tuloksella 691,4 (590 + 101,4). Pekingin olympialaisissa 2008 Raicea oli yhdeksäs 25 m olympiapistoolissa tuloksella 576, joka jäi kolmen pisteen päähän finaalipaikasta, ja 44. 10 m ilmapistoolissa tuloksella 567, joka jäi neljäntoista pisteen päähän finaalista. ==Lähteet== *Profiili databaseOlympics.comissa * * Luokka:Romanialaiset ampujat Luokka:Romanialaiset olympiamitalistit Luokka:Vuonna 1973 syntyneet Luokka:Elävät henkilöt
Xu Haifeng

Xu Haifeng (s. 10. elokuuta 1957) on kiinalainen pistooliampuja ja olympiavoittaja. Xu Haifeng on saavuttanut olympialaisissa kultaa 50 m pistoolissa Los Angelesissa 1984 ja olympiapronssia 10 m ilmapistoolissa Soulissa 1988. Lisäksi hän on voittanut joukkuepronssia MM-kilpailuista Milanosta 1994 50 m pistoolissa. ==Lähteet== *Profiili databaseOlympics.comissa *ISSF:n tietokanta Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1957 syntyneet Luokka:Elävät henkilöt
Mats Gustafsson (jalkapalloilija)

Mats Gustafsson (s. 22. joulukuuta 1975 Sund) on entinen suomalainen jalkapalloilija. Sunds IF:n kasvatti debytoi Veikkausliigassa kaudella 1997 Interin paidassa pelaten 24 ottelussa. Monen Inter-kauden jälkeen Gustafsson palasi kotiseuduilleen Ahvenanmaalle IFK Mariehamnin paitaan kaudeksi 2006 IFK:n noustua liigaan. Kauden 2007 jälkeen Gustafsson päätti aktiiviuransa pitkällisen harkinnan jälkeen, vaikka hänellä olisikin ollut vielä vuosi sopimusta jäljellä seurassa. Yhteensä liigaotteluita Gustafssonille kertyi 219 kappaletta, joissa hän teki yhteensä 29 maalia. == Lähteet == * Veikkausliigan Hall of Fame == Aiheesta muualla == * Gustafsson Veikkausliigan sivuilla * "Mats Gustafsson jättää liigakentät" * "Gustafsson jättää kentät haikeana" Luokka:Suomalaiset jalkapalloilijat Luokka:Veikkausliigan legendat Luokka:Vuonna 1975 syntyneet Luokka:Elävät henkilöt
Viktoria Brams

Viktoria Brams (s. 17. syyskuuta 1944) on saksalainen näyttelijä. Hän aloitti uransa Heidelbergin kaupunginteatterissa, mutta on sittemmin saavuttanut mainetta ennen kaikkea televisioesiintyjänä. Brams esitti Inge Buschin roolia Marienhof-sarjassa sen alusta loppuun saakka vuosina 1992–2011. == Aiheesta muualla == * Luokka:Saksalaiset näyttelijät Luokka:Vuonna 1944 syntyneet Luokka:Elävät henkilöt
Corneliu Ion

Corneliu Ion (s. 27. kesäkuuta 1951) on romanialainen pistooliampuja ja olympiavoittaja. Corneliu Ion on saavuttanut olympialaisissa 25 m olympiapistoolissa olympiakultaa Moskovassa 1980 ja olympiahopeaa Los Angelesissa 1984. MM-kilpailuissa Ion on saavuttanut henkilökohtaista hopeaa 10 m ilmapistoolissa Bern/Thunessa 1974, joukkuehopeaa 25 m olympiapistoolissa Caracasessa 1982 ja joukkuepronssia 25 m olympiapistoolissa Bern/Thunessa 1974. ==Lähteet== *Profiili databaseOlympics.comissa *ISSF:n tietokanta Luokka:Romanialaiset ampujat Luokka:Romanialaiset olympiavoittajat Luokka:Vuonna 1951 syntyneet Luokka:Elävät henkilöt
Panagiótis Paraskevópoulos

Panagiótis Paraskevópoulos (, 1875 – 8. heinäkuuta 1956) oli kreikkalainen yleisurheilija. Hän voitti hopeaa Ateenan kesäolympialaisten kiekonheitossa vuonna 1896 tuloksella 28,955. Hän kilpaili myös vuoden 1900 olympialaisissa Pariisissa. Siellä hän osallistui kiekonheiton lisäksi myös kuulantyöntöön. Hän jäi kuitenkin mitaleitta Pariisin kisoissa, sillä hän oli kiekonheitossa neljäs ja kuulantyönnössä viides. ==Lähteet== Luokka:Kreikkalaiset kiekonheittäjät Luokka:Kreikkalaiset kuulantyöntäjät Luokka:Kreikkalaiset olympiamitalistit Luokka:Vuonna 1875 syntyneet Luokka:Vuonna 1956 kuolleet
Crowd surfing

Crowd surfing () tarkoittaa ”surffaamista” makuullaan väkijoukon, esimerkiksi konsertin tai festivaalitapahtuman yleisön, kohotettujen käsien varassa. Vuonna 2000 Roskilden musiikkifestivaaleilla kuoli yhdeksän ihmistä, joiden kuolemassa crowd surfingia pidettiin ainakin osatekijänä. Sen johdosta crowd surfing kiellettiin monissa tapahtumissa. Toisaalta keinoa voidaan käyttää myös hyväksi, jos tiiviin yleisön joukosta on esimerkiksi saatava joku nopeasti ensiapuun. Yksi crowd surfingin muoto on stage diving (”lavalta sukeltaminen”). Siinä esiintyjä hyppää lavalta yleisön kannateltavaksi, minkä jälkeen yleisö käsiensä varassa liikuttelee esiintyjää väkijoukossa. Pienemmissä konserteissa on harvinaista, että esiintyjä hyppää yleisön varaan. On aina olemassa vaara, että väki väistää pois alta tai ei jaksa kannatella hyppääjää. Esimerkkinä on Peter Gabriel, joka mursi nilkkansa yritettyään sukeltaa. == Lähteet == == Aiheesta muualla == Luokka:Musiikkitapahtumat
Takeo Kamachi

Takeo Kamachi (, 20. maaliskuuta 1936 – 4. joulukuuta 2014) oli japanilainen pistooliampuja ja olympiavoittaja. Takeo Kamachin uran kirkkain saavutus oli olympiakulta Los Angelesissä 1984 25 m olympiapistoolilla tuloksella 595. Hän voitti hallitsevan olympiavoittajan Corneliu Ionin kahdella pisteellä. Kamachi oli Japanin ensimmäinen ja toistaiseksi ainoa ammunnan olympiavoittaja. ==Lähteet== *Profiili databaseOlympics.comissa *ISSF:n tietokanta ===Viitteet=== Luokka:Japanilaiset ampujat Luokka:Japanilaiset olympiavoittajat Luokka:Vuonna 1936 syntyneet Luokka:Vuonna 2014 kuolleet
WrestleMania XXIV

WrestleMania XXIV (josta käytetään myös nimitystä WrestleMania 24) on vuonna 2008 World Wrestling Entertainmentissa käyty painitapahtuma. ==Ottelut== WrestleMania24:ssa oteltiin kolme mestaruusottelua, joista kahdessa mestaruus vaihtui, Money in the Bank ja myös Ric Flairin uran jatkumisen ratkaiseva ottelu, sekä kaksi tavallista ottelua. ===Mestaruusottelut=== * World Heavyweight Championship: Edge vs. Undertaker - Undertakerista tuli uusi mestari (luovutus) * WWE Championship: Randy Orton vs. Triple H vs. John Cena - Randy Orton säilytti mestaruutensa (selätys) * ECW Championship: Chavo Guerrero vs. Kane - Kanesta tuli uusi mestari (selätys) ===Money in the Bank=== * Ladder Match: John Morrison vs. Carlito vs. Shelton Benjamin vs. CM Punk vs. Mr. Kennedy vs. Montel Vontavious Porter vs. Chris Jericho - CM Punk voitti Money in the Bankin (nappaus) ===Muut ottelut=== * Career Threatning Ric Flair vs. Shawn Michaels - Shawn Michaels voitti, Ric Flairin ura päättyi (selätys) * JBL vs. Finlay - JBL voitti. * Batista vs. Umaga - Batista voitti * Floyd Mayweather vs. Big Show - Floyd Mayweather voitti ==Uusinnat== WrestleManiasta seuraava tapahtuma on Backlash, jossa on yleensä WrestleMania- matsien uusintoja, jos mestaruutensa hävinnyt painija haastaa voittajansa uusintaotteluun. Tämän vuoden WrestleManiassa mestaruusvyön itselleensä voittaneet Kane (ECW Champion) ja Undertaker (World Heavyweight Champion) voittivat Chavon (Kanea vastaan) ja Edgen (Undertakeria vastaan) Backlashissä. Myös Randy Ortonin, John Cenan ja Triple H:n WWE:n mestaruusottelu nähtiin uusintana Backlashissä, mutta nyt siinä oli mukana myös JBL. Ottelun voitti Triple H, joka nousi sitä myötä uudeksi WWE:n mestariksi. ==Triviaa== * Tänä vuonna WrestleManiassa vieraili Big Showta vastaan otellut ja voittanut nyrkkeilijä Floyd "Money" Mayweather * Undertaker sai maailmanmestaruusottelussa Edgeä vastaan 16. voiton WrestleManiassa ja ei ole koskaan hävinnyt ottelua WrestleManiassa. * Aika, jossa Kane voitti Chavo Guerreron, oli kaikkein aikojen nopein voitto WrestleManiassa (11 sekuntia). * Matt Hardy ei ollut tänä vuonna mukana WrestleManiassa, mutta sotkeentui Money in the Bankiin iskemällä MVP:n tikapuilta alas Twist of Fate-iskullaan. Muutoin oli ehkä MVP ollut Money in the Bankin voittaja. ==Katso myös== * Royal Rumble 2008 ==Lähteet== * WrestleMania - WWE.com Luokka:Showpaini
Peder Lykkeberg

Peder Rudolf Lykkeberg (11. helmikuuta 1878 Skanderborg – 23. joulukuuta 1944 Kööpenhamina) oli tanskalainen uimari. Hän voitti pronssia sukellusuinnista Pariisin olympialaisista vuonna 1900. Lykkeberg on lajin toistaiseksi ainoa olympiapronssimitalisti, sillä kilpailu järjestettiin vain Pariisissa 1900. ==Lähteet== Luokka:Tanskalaiset olympiamitalistit Luokka:Tanskalaiset uimarit Luokka:Vuonna 1878 syntyneet Luokka:Vuonna 1944 kuolleet
Éric Dazé

Éric Dazé (s. 2. heinäkuuta 1975 Montreal, Québec) on kanadalainen entinen ammattilaisjääkiekkoilija. Daze ehti pelata varsin lyhyen ammattilaisuran NHL- seura Chicago Blackhawksissa ennen kuin hän joutui lopettamaan uransa selkävamman takia. ==Ura== Dazé aloitti jääkiekkoilun Québecin juniorisarjoissa QAHA:ssa ja QAAA:ssa Laval-Laurentidesin joukkueessa. Hän siirtyi kaudeksi 1992–93 QMJHL:ään Hull Olympiquesiin, josta siirtyi kesken kauden Beauport Harfangsin joukkueeseen. Toinen kausi QMJHL:ssä oli Dazén läpimurtokausi 107 pisteellä 66 ottelussa, ja Chicago Blackhawks varasi hänet NHL:n varaustilaisuudessa numerolla 90. Dazé pelasi vielä yhden kauden Beauportissa, minkä aikana hän kävi pelaamassa neljä ottelua NHL:ssäkin. Samalla kaudella hän voitti CHL:n vuoden urheilijan palkinnon. Kaudeksi 1995–96 Dazé siirtyi Chicagoon ja ensimmäisellä täydellä kaudellaan hän teki 30 maalia ja hänet valittiin NHL:n tulokkaiden tähdistökentälliseen. Monia seuraavia kausia varjostivat useat loukkaantumiset, mutta niinä kausina jolloin hän ei loukkaantunut, teki hän hyviä tuloksia. Dazén uran paras kausi oli 2001–02, jolloin hän teki 38 maalia ja 32 syöttöä. Loukkaantumiset alkoivat taas kaudella 2002–03, jolloin hän joutui jättämään 28 ottelua väliin. Seuraavalla kaudella hän pystyi enää pelaamaan vain 19 ottelua koko kautena. Dazé kokeili pelata vielä kaudella 2005–06, mutta kipeän selän vuoksi hän joutui jättämään pelaamisen vain yhden ottelun jälkeen. ==Lähteet== * ===Viitteet=== Luokka:Kanadalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1975 syntyneet Luokka:Elävät henkilöt
Downtown Boys

Downtown Boys on tanskalaisen dance-musiikkiyhtyeen Infernalin ensimmäinen single levyltä Electric Cabaret. Kappale esitettiin ensi kerran 12. huhtikuuta 2008 tanskalaisessa palkintogaalassa Boogie Prisen. Single julkaistiin iTunesissa ja radiosoitto aloitettiin 14. huhtikuuta 2008. Single vuoti internetiin 11. huhtikuuta, sisältäen molemmat versiot kappaleesta (original & extended) muutama tunti ennen ensiesitystä. ==Musiikkivideo== Kappaleen musiikkivideo kuvattiin New Yorkissa aikavälillä 9.–11. huhtikuuta vuonna 2008. Videon ohjasi Loic Maes, joka on myös ohjannut Infernalin aikaisemmat videot "Ten Miles" ja "I Won't Be Crying". Luokka:Vuoden 2008 kappaleet Luokka:Infernalin kappaleet
Tomasz Sajdak

Tomasz Sajdak (s. 11. marraskuuta 1984 Szczecinek) on puolalaissaksalainen jalkapalloilija. Pelipaikaltaan hän on hyökkääjä. ==HJK== Huhtikuussa 2008 hän teki kauden 2008 kestävän sopimuksen Helsingin Jalkapalloklubin kanssa.http://www.hjk.fi/uutiset/arkisto.php?hae=5498 Debyytissään IFK Mariehamnia vastaan hän onnistui heti maalinteossa. Ensimmäisen hattutemppunsa hän teki viidennessä pelissään Tampere Unitedia vastaan. Maalit syntyivät 11 minuutin sisällä. http://www.iltalehti.fi/nettitv/?27982868 ==Alki Larnaca FC== Sajdak pelasi kaudella 2009 Kyproksen liigan Alki Larnaca FC:ssä. ==Lähteet== ==Aiheesta muualla== *Tomasz Sajdak (90minut.pl) Luokka:Puolalaiset jalkapalloilijat Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Marcus Patrick

Marcus Patrick (oikealta nimeltään Patrick Marcus Osbourne, s. 5. kesäkuuta 1974 Bath, Britannia) on brittiläinen näyttelijä, joka on ollut Yhdysvalloissa useita vuosia. Patrickin isä oli englantilaista, irlantilaista ja ranskalaista sukua ja äiti jamaikalaista, kuubalaista ja cherokee-sukua. Hän on esiintynyt useissa yhdysvaltalaisissa ohjelmissa, kuten My Wife & Kids, CSI: Miami, Päivien viemää ja Passions. 29. kesäkuuta lähtien aina päivään 25. syyskuuta 2006 hän näytteli suositussa saippuaoopperassa All My Children esittäen Jamal Cudahyn roolia. 13\. syyskuuta 2006 Patrick ilmoitti lähdöstään televisiosarjassa All My Children. Hän on esiintynyt myös televisiosarjoissa Just Jordan ja Dancing With The Stars. 11\. toukokuuta 2007 ilmoitettiin, että hän yrittää päästä Päivien viemää -televisiosarjaan Jett Carverin rooliin. Hänen ensimmäinen esityksensä sarjassa tapahtui 1. kesäkuuta. Hänet erotettiin kuitenkin jo viiden ensimmäisen kuukauden jälkeen. NBC vetosi katsojalukuihin, mutta Parick itse epäili syyksi Playgirlin rohkeita kuvia, joissa hän oli esiintynyt. Näyttelemisen lisäksi hän kuului erääseen poikabändiin, Worlds Apartiin, mutta sai sittemmin soolouran. Hän on ollut jo vuosia vegaani. Luokka:Brittiläiset näyttelijät Luokka:Vuonna 1974 syntyneet Luokka:Elävät henkilöt
Eino Karhu

Eino Karhu (27. marraskuuta 1923 Hietamäki, Inkeri – 15. huhtikuuta 2008 Petroskoi, Venäjä) oli inkeriläinen kirjallisuudentutkija, kriitikko ja kääntäjä. Karhu syntyi inkerinsuomalaiseen talonpoikaisperheeseen vuonna 1923. Perhe pakkosiirrettiin kulakkeina Kuolan niemimaalle Hiipinän kaivoskaupunkiin vuosiksi 1931−1940 ja keskikoulun Eino kävi Poventsassa. Hänet kutsuttiin armeijaan vuonna 1941, josta hän kotiutui vuonna 1945. Hän opiskeli Petroskoin yliopistossa vuosina 1946−1950, minkä jälkeen suomalaisen kulttuurin tutkimus joutui vastatuuleen. Kesällä 1952 Karhu siirtyi Suomen puolelle vakoilutehtävissä, mutta ilmoittautui Suomessa heti viranomaisille. Brittitiedustelu järjesti Karhulle opiskelupaikan Oxfordiin, mistä hän kuitenkin palasi takaisin Neuvostoliittoon vuonna 1955. Karhu opiskeli tutkijankoulutuslaitoksessa Suomen kirjallisuuden historian alalla. Hän väitteli kandidaatiksi 1956 ja tohtoriksi 1965. Vuosina 1956–2004 hän teki tutkimustyötä Karjalan tiedekeskuksen Kielen, kirjallisuuden ja historian tutkimuslaitoksessa ja vuosina 1960–1988 johti tutkimuslaitoksen kirjallisuusosastoa. Akateemikon arvo hänelle myönnettiin 1996.Helsingin Sanomat 6.5.2008 Artikkelin verkkoversio Opiskeluaikoinaan hän käänsi muun muassa Aleksis Kiven Seitsemän veljestä ja Maiju Lassilan ja Helvi Hämäläisen tuotantoa. Karhu oli Karjalan tasavallan kunniakansalainen. Työstään ja merkittävästä panoksestaan kansojen ystävyyden ja yhteistyön hyväksi hänelle on myönnetty Ystävyyden kunniamerkki.Raisa Remsujeva: Eino Karhu 75 vuotta Hänen kirjalliseen tuotantoonsa kuuluu yli 300 teosta, joista kuusi on suomennettu. Omien tutkimustensa lisäksi hän käänsi suomalaisia teoksia venäjäksi. == Teoksia == Suomessa julkaistuja Eino Karhun teoksia: *Suomen 1900-luvun alun kirjallisuus (1973) *Dostojevski ja Suomen kirjallisuus (1977) *Suomen kirjallisuus runonlaulajista 1800-luvun loppuun (kaksiosainen) (1978) * Tuulikki Kurki: Kansanomaisuus, kirjallisuus ja merkityskytkennät Neuvosto- Karjalassa, Elore 2/2004 *Kansakuntaa luomassa : Elias Lönnrotin elämä ja merkitys (2002) == Lähteet == == Aiheesta muualla == *Karjalan Sanomat *YLE Uutiset * Luokka:Karjala Luokka:Kirjallisuudentutkijat Luokka:Venäläiset tieteilijät Luokka:Kansojen ystävyyden kunniamerkki Luokka:Akateemikot Luokka:Inkeriläiset henkilöt Luokka:Vuonna 1923 syntyneet Luokka:Vuonna 2008 kuolleet Luokka:Vakoilu
Gus G.

Kóstas Karamitroúdis () eli Gus G. on kreikkalainen kitaristi. Hän soittaa perustamassaan heavy metal -yhtye Firewindissä ja Ozzy Osbournen yhtyeessä. Aiemmin hän on ollut yhtyeissä Mystic Prophecy, Nightrage, Arch Enemy ja Dream Evil. Hänellä on signature-mallisto Jackson Guitars sekä ESP-kitaramerkeillä. Japanilainen BURRN!-lehti on valinnut Gusin maailman kolmanneksi parhaaksi kitaristiksi vuonna 2003. Gus julkaisi myös ensimmäisen soololevynsä vuonna 2014: "I'm The Fire". Gus käyttää Blackstarin vahvistimia. ==Aiheesta muualla== *Gus G:n sivusto *Firewindin sivusto Luokka:Elävät henkilöt Luokka:Kreikkalaiset metallimusiikin kitaristit Luokka:Vuonna 1980 syntyneet
Garbage (albumi)

Garbage on yhdysvaltalaisen rockyhtye Garbagen debyyttialbumi, joka julkaistiin Euroopassa 7. elokuuta 1995. Albumilta julkaistiin vuosien 1995–1996 aikana yhteensä viisi singleä: järjestyksessä kappaleet ”Vow”, ”Only Happy When It Rains”, ”Queer”, ”Stupid Girl” ja ”Milk”. Lisäksi kappale ”As Heaven Is Wide” oli mukana Gran Turismo -videopelin soundtrackillä. ”Stupid Girl” -singlekappaleessa samplataan kattavasti rumpukomppia The Clashin kappaleesta ”Train in Vain” albumilta London Calling. Tämän vuoksi kappaleen tekijätiedoissa mainitaan myös Joe Strummerin ja Mick Jonesin nimet. Bonuskappale ”#1 Crush” oli alun perin jätetty pois albumilta ja julkaistu ”Vow”-singlen b-puolena. Nellee Hooperin kappaleesta tekemä uudelleenmiksaus pääsi kuitenkin mukaan Baz Luhrmannin vuoden 1996 elokuvaan William Shakespearen Romeo ja Julia. Kappaleen suosio nousi ja se oli myöhemmin mukana Garbagen kokoelmalevyllä Absolute Garbage. == Kappaleet == # ”Supervixen” – 3:55 # ”Queer” – 4:36 # ”Only Happy When It Rains” – 3:56 # ”As Heaven Is Wide” – 4:44 # ”Not My Idea” – 3:41 # ”A Stroke of Luck” – 4:44 # ”Vow” – 4:30 # ”Stupid Girl” (Garbage, Strummer, Jones) – 4:18 # ”Dog New Tricks” – 3:56 # ”My Lover’s Box” – 3:55 # ”Fix Me Now” – 4:43 # ”Milk” – 3:53 Lisäksi albumin Japanin-julkaisulla ovat bonuskappaleet: * ”Subhuman” – 4:36 * ”#1 Crush” – 4:56 == Lähteet == Luokka:Vuoden 1995 esikoisalbumit Luokka:Garbagen albumit
Sigurd Moen

Sigurd Olsen Moen (31. lokakuuta 1897 – 6. lokakuuta 1967) oli norjalainen pikaluistelija. Hän saavutti 1 500 metrin olympiapronssia Chamonix’ssa 1924. Samoissa kisoissa hän sijoittui 5 000 metrillä neljänneksi ja 10 000 metrillä kuudenneksi. == Lähteet == Luokka:Norjalaiset pikaluistelijat Luokka:Norjalaiset olympiamitalistit Luokka:Vuonna 1897 syntyneet Luokka:Vuonna 1967 kuolleet
Allegiance

__NOTOC__ Allegiance on power metal -yhtye Firewindin heinäkuussa 2006 julkaistu neljäs studioalbumi. Albumilta julkaistiin singlet Falling to Pieces ja Breaking the Silence. == Kappaleet == # # # # # # # # # # # # # # # == Kokoonpano == * Apollo Papathanasio – laulu * Gus G. – kitara * Bob Katsionis – kosketinsoittimet * Petros Christo – basso * Mark Cross – rummut \+ * Tara Teresa – laulu kappaleessa "Breaking the Silence" == Arvostelut == * Allmusic: Allmusic review * Alternative Press: Alternative Press: Album review * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2006 albumit Luokka:Firewindin albumit
Toshiyuki Morikawa

Toshiyuki Morikawa (森川 智之) (s. 26. tammikuuta 1967 Kawasaki Kanagawan prefektuuri) on japanilainen ääninäyttelijä, joka on tehnyt urallaan yli 250 ääniroolia animeen. Hänet tunnetaan muun muassa Katsuya Jounouchin ääniroolista ensimmäisessä Yu-Gi-Oh! -animesarjassa, sekä Sephirothin roolista elokuvassa Final Fantasy VII: Advent Children. Hän oli Ryun äänenä Street Fighter Alpha 3 videopelissä ja Bondrewdin äänenä Made In Abyss -animesarjassa. Morikawa opiskeli ääninäyttelemistä Katsuya Seiyū akatemiassa, jossa hän oli samalla luokalla muun muassa Kotono Mitsuishin, Chisa Yokoyaman, Wataru Takagin, Sachiko Sugawaran ja Michiko Neyan kanssa. ==Aiheesta muualla== * Toshiyuki Morikawa Seiyuu Info * Anime News Network Luokka:Japanilaiset ääninäyttelijät Luokka:Videopelien ääninäyttelijät Luokka:Vuonna 1967 syntyneet Luokka:Elävät henkilöt
Vapauden kaupungit

__NOTOC__ Vapauden kaupungit on suomalaisen YUP-yhtyeen yhdestoista studioalbumi, joka ilmestyi 21. toukokuuta 2008. Levystä julkaistiin myös rajoitettu Digipak-versio sekä vinyylipainos. Radio- ja nettisingle ”He olivat vapaat” julkaistiin 25. huhtikuuta 2008. Kappaleesta ”Kunhan kuluu tuhat vuotta” kuvattiin Antti Hyyrysen ohjaama musiikkivideo, joka löytyy yhtyeen MySpace-sivuilta. Vapauden kaupungit nousi julkaisuviikollaan Suomen virallisen albumilistan 22/2008 toiseksi. == Kappaleet == Kaikki kappaleet säveltäneet Valtteri Tynkkynen ja Jarkko Martikainen, sanoittanut Jarkko Martikainen sekä sovittanut YUP. # # # # # # # # # # # # # == Kokoonpano == === Yhtye === * Jussi Hyyrynen – kitara, taustalaulu * Janne Mannonen – rummut, taustalaulu * Jarkko Martikainen – laulu, kitara * Petri Tiainen – koskettimet * Valtteri Tynkkynen – basso, taustalaulu === Vierailevat muusikot === * Jarmo Hovi – perkussiot * Mikko Kangasjärvi – haitari * Maria Lund – taustalaulu * Pauliina Salonen – taustalaulu == Arvostelut == * Dome.fi: Dome.fi: Levyarvio * Desibeli.net: Desibeli.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * * Luokka:YUP:n albumit Luokka:Vuoden 2008 albumit Luokka:Sakara Recordsin albumit
Life on the Murder Scene

Life on the Murder Scene on yhdysvaltalaisen My Chemical Romance -yhtyeen 21. marraskuuta 2006 ilmestynyt konserttitallenne, joka sisältää 2 DVD:tä ja yhden 1 CD:n. Se dokumentoi yhtyeen historian aina sen perustamisesta DVD:n julkaisuhetkeen. Julkaisu sisältää myös pari demoa sekä yhden aiemmin julkaisemattoman kappaleen. Ensimmäinen levy sisältää videopäiväkirjan sekä yhtyeen jäsenten ja muiden sen taustalla vaikuttavien henkilöiden haastatteluja. Toisella levyllä on live-esiintymisiä niin televisiosta kuin Internetistäkin sekä materiaalia Three Cheers for Sweet Revenge -albumin musiikkivideoiden kuvauksista. Kolmas levy sisältää livekappaleita. == Arvostelut == * Allmusic: Allmusic review * Rolling Stone: Rolling Stone == Aiheesta muualla == * Life on the Murder Scene discogs.com -sivustolla == Lähteet == Luokka:Vuoden 2006 konserttitallenteet Luokka:Musiikki-DVD:t Luokka:My Chemical Romancen albumit Luokka:Konserttielokuvat
Heimo Susi

Heimo Kalevi Susi (17. tammikuuta 1930 Viipuri – 20. helmikuuta 2017 Järvenpää) oli suomalainen kirjailija. Hän oli valtiotieteen kandidaatti ja työskenteli Työministeriössä 1958–1993. Susi kirjoitti kolme romaania, kolme näytelmää ja musikaalin, kuunnelmia ja televisiokäsikirjoituksia. Suden romaani Virkamatka (1996) oli Finlandia-palkintoehdokkaana. Kentauri (2003) on ihmiskunnan tulevaisuutta pohdiskeleva romaani. Sopimukseton tila (2007) on Suden toinen virkamiestä ja hänen mietteitään kuvaava romaani. == Teoksia == * * == Lähteet == == Aiheesta muualla == * Tarkka, Pekka: Uuden Aniaran matka. Helsingin Sanomat 10.11.2003. * Karhu, Tuomo: Kulttuuri matkustaa Kentauriin. Turun Sanomat 1.3.2004. * Ripsaluoma, Marjatta: Aikakirjojen maailmasta. * Heimo Suden muistokirjoitus Helsingin Sanomissa. Luokka:Suomalaiset kirjailijat Luokka:Vuonna 1930 syntyneet Luokka:Vuonna 2017 kuolleet
Lilian Kallio

Lilian Kallio (s. 1945 Längelmäki) on suomalainen kirjailija. Kallion Ugudibuu (1975) on romaani, jossa ryhmä tamperelaisia naisia joutuu selviytymään maailmassa, josta kaikki muut ihmiset vaikuttavat äkillisesti ja selittämättömästi kadonneen. Jäljelle jäänyt viiden naisihmisen ydinjoukko - opiskelutovereita ja siskokset - alkaa rakentaa elämäänsä uudelleen post- holokaustisen survivalistiseen tyyliin. Kallion Nuorten toivekirjasto -sarjassa julkaistu Puumajakesä (1977) on nuortenkirja. Hän voitti teoksellaan Tampereen kaupungin kirjallisuuspalkinnon 1977. == Teoksia == * * == Lähteet == == Aiheesta muualla == * Vesa Lehtinen: Puumajakesä. Aikakone 7.11.1999. Luokka:Suomalaiset lasten- ja nuortenkirjailijat Luokka:Suomalaiset tieteiskirjailijat Luokka:Vuonna 1945 syntyneet Luokka:Elävät henkilöt
The Premonition

__NOTOC__ The Premonition on kreikkalaisen power metal -yhtye Firewindin viides studioalbumi, joka julkaistiin maaliskuussa 2008. Albumilta julkaistiin singlenä kappale ”Mercenary Man”. == Kappaleet == # # # # # # # # # # # == Kokoonpano == * Apollo Papathanasio – laulu * Gus G. – kitara * Bob Katsionis – kosketinsoittimet * Petros Christo – basso * Mark Cross – rummut == Arvostelut == * Blabbermouth: Blabbermouth: CD review * Hifimaailma: positiivinenHifimaailma: Levyarvio * Imperiumi: 6/10Firewind - The Premonition Viitattu 31.12.2022. * Soundi: Soundi: Levyarvio == Lähteet == == Aiheesta muualla == * * Luokka:Vuoden 2008 albumit Luokka:Firewindin albumit
Kate Mosse

Kate Mosse (s. 20. lokakuuta 1961) on englantilainen kirjailija. Hän on julkaissut useita romaaneja ja tietokirjoja, joista menestynein on romaani Labyrintti (2005). Kate Mosse on työskennellyt radion ja television kirjallisuusohjelmien tuottajana ja juontajana, toimittajana, kirjallisuusarvostelijana, teatterin johtajana ja kirjoittamisen opettajana. Mosse on toinen Orange-palkinnon perustajista ja palkinnon kunniapuheenjohtaja. Kate Mosse sai vuoden 2002 eurooppalainen nainen -palkinnon taiteen hyväksi tehdystä työstä. == Suomennettuja teoksia == * * == Lähteet == == Aiheesta muualla == * Suvi Ahola: Naiset, jotka muuttivat romaania. Helsingin Sanomat 28.10.2006. * Venla Hiidensalo: Kate Mossen Labyrintti kuljettaa 1200-luvulle. Nykypäivä 13.1.2007. * Leena-Kaisa Laakso: Historiaa, legendaa ja virtuoosimaista tarinankerrontaa . Kouvolan Sanomat 28.6.2009. Luokka:Englantilaiset fantasiakirjailijat Luokka:Englantilaiset jännityskirjailijat Luokka:Vuonna 1961 syntyneet Luokka:Elävät henkilöt
Furuvikin kartano

Furuvikin kartano eli Villa Furuvik on Paraisten kaupungin keskustan kupeessa sijaitseva huvila. Huvilan rakennutti vuorineuvos Emil Sarlin vuonna 1906. Furuvik tunnetaan paitsi kauniista arkkitehtuuristaan myös hienosta puutarhastaan. Furuvik on nykyään yksityisomistuksessa. Paraisten Kalkkivuori Oy:n toimitusjohtaja Emil Sarlin rakennutti Villa Furuvikin alkujaan vuonna 1906 yksityisasunnokseen. Vuonna 1926 kartanon päärakennusta laajennettiin, jolloin siihen tuli paitsi lisätiloja Sarlinin kasvaneelle perheelle, myös yhtiön vieraille tarkoitettuja majoitustiloja. Päärakennus palveli asuinkäytössä 1950-luvun lopulle. Tämän jälkeen sitä alettiin käyttää yhtiön edustustiloina.http://www.furuvik.fi/esittely.html Kartano päätyi yritysjärjestelyiden seurauksena Kone Oy:lle. Kartanon osti vuonna 2004 Geraton Oy joka on entisöinyt kartanoa ja uusinut sen kuuluisaa puutarhaa. Kartanoa on viimeksi käytetty yritysten ja yksityisten juhlatilaisuuksiin ja kokouksiin. Kavén Harri: Puutarha täynnä intresanttia katsottavaa (Turun Sanomat 11.9.2005) Lokakuussa 2016 Furuvikin kartanon osti yrittäjä Juha Bäckmand Geraton Oy:n konkurssipesältä 1,75 miljoonan euron hintaan. Vuotta aiemmin hintapyyntö kartanosta oli 6,8 miljoonaa.Lankinen, Jonna: Furuvikin kartano siirtyi kokeneisiin käsiin, Turun Sanomat 8.10.2016. ==Lähteet== ==Aiheesta muualla== * Furuvikin kartanon sivut Luokka:Paraisten rakennukset ja rakennelmat Luokka:Suomen kartanot
Sex machine

Sex machine voi tarkoittaa seuraavia asioita: *Sex Machine, James Brownin vuonna 1970 levyttämä tupla-albumi **Get Up (I Feel Like Being a) Sex Machine, albumin kuuluisa nimikkokappale *Hahmo Roberto Rodriguezin elokuvassa Hämärästä aamunkoittoon
Get Up (I Feel Like Being a) Sex Machine

”Get Up (I Feel Like Being a) Sex Machine” (yleensä vain ”Sex Machine”) on yhdysvaltalaisen muusikon James Brownin singlenä julkaistu funkkappale. Kappaleen sanat ovat James Brownin, Bobby Byrdin ja Ron Lenhoffin käsialaa. Bootsy Collins on myös väittänyt osallistuneensa kappaleen tekoon. Se julkaistiin heinäkuussa 1970 yhdysvaltalaisen Kings Records -levy-yhtiön kautta. Tuottajana oli James Brown. Single on mukana Brownin Sex Machine -tupla-albumilla. Sex Machine oli yksi Brownin ensimmäisistä levytyksistä hänen uuden yhtyeensä The J.B.'s:n kanssa. Vuonna 2004 yhdysvaltalainen musiikkiin ja populaarikulttuuriin keskittynyt aikakauslehti Rolling Stone sijoitti kappaleen sijalle 326 listallaan 500 Greatest Songs of All Time. Kappaleesta ovat tehneet coverin Suomessa Pirkka-Pekka Peteliuksen roolihahmo Herra 47 sekä Vesa-Matti Loirin hahmo Tyyne. == Kokoonpano singlellä == * James Brown – laulu, piano The JB's: * Clayton "Chicken" Gunnells – trumpetti * Darryl "Hassan" Jamison – trumpetti * Robert McCollough – tenorisaksofoni * Bobby Byrd – urut, laulu * Phelps "Catfish" Collins – kitara * William "Bootsy" Collins – basso * John "Jabo" Starks – rummut == Listasijoitukset == Lista (1970) Korkein sijoitus U.S. Billboard Hot 100 15 U.S. Billboard R&B; 2 == Lähteet == * Leeds, Alan M., and Harry Weinger (1991). Star Time: Song by Song. In Star Time (ss. 46-53) [CD liner notes]. Lontoo: Polydor Records. * White, Cliff (1991). Discography. In Star Time (ss. 54-59) [CD liner notes]. Lontoo: Polydor Records. === Viitteet === == Aiheesta muualla == *James Brownin albumien arvosteluja Luokka:Vuoden 1970 kappaleet